Писатель Лидия Нянькина: Гожъяськон сюресэ ачиз Инмар монэ валтӥз — Удмурт дунне\nBy Удмурт Дунне 25 сентября, 2015 13:17\n— Лидия Степановна, кин гожъяськыны мылкыд пыӵатӥз?\nЛитинститутын дышетскем эшъёсыныз.\n— Гуртысь дышетӥсь кызьы Москвае вуиз?\n— Ужан вискам Удмурт кун университетысь удмурт филология факультетэ дышетскыны пыри. Одӥг пол студентъёс пӧлын верась луиз: Москваысь А. Горький нимо Литинститутэ, пе, кылысь кылэ берыкъясьёсты дышетыны куто. Малпасько, ӵапак та ик мыным кулэ. Литератураен улонме герӟаны бадӟым мылкыды вал. Ки улам Генрих Перевощиковлэн «Гужем лымы» книгаез шедиз но, отысь оглюкетсэ берыктыса почта пыр Москвае келяй, нош отысь иворзы весь ӧвӧл но ӧвӧл. Сессиын дыръям Литинститутысь гожтэт вуэм. Со гожтэт школаысь библиотекаын кыллем но кыллем. Бӧрысь гинэ гожтэтэз сётӥзы ини. Отын верамын: творческой вожвылъяськонэз ортчиды, сыӵе-сыӵе числое экзаменъёс луозы. Экзамен дырозь кӧня ке нунал гинэ кылемын. Университетысь экзаменъёсме ӝог гинэ сётъяй, малпасько, институтэ пырыны ӧй ке быгаты, берен татчы ик мед кылём. Анай-атае кытчы кошкемме тодыса ик ӧз вуттэ, самолётэ пукси но нырысьсэ кузь сюрес вылэ потӥ. Литинститутын пумитай Вера Пантелееваез. Ми соин Удмуртиысь егит гожъясьёслэн семинаразы ӵош вал ини бере, ог-огмес тодмамы. Шонерзэ вераса, институтэ мон кылысь кылэ берыкъясь луон понна ӧй мыны — литература улонэ пыртӥсь ӧсэ йыгаськи. Но кылбуръёс гожъямысь тыпак дугдӥ, малы ке шуоно ӵош дышетскись эшъёсмы, ми быдэс Совето Союзысь но кунгож сьӧрысь егитъёсын ӵош тодон-валан люкамы, туж устоесь но мур пуштросъемесь кылбуръёс гожъязы, ог-огзылы шара лыдӟылӥзы. Соосын ӵошатыса, мынам кылбуръёсы туж лазегесь потӥзы. Соин, лэся, веросъёсме азинтыны ӧдъяй. Бӧрысь соос ваньзы сямен ик «Ваёбыж кар» книгаям пыризы. Но кылбуръёс борды институтэз йылпумъяме бере выльысь берытски. Кема шып улӥ бере, соос сюлэме тымиськиллям, лэся: нуналаз кык-куинь кылбур гожъялляй.\n— Институтын удмурт литератураез но кылэз дышетӥды, дыр, ук?\n— Бен. Анай кыллы но литературалы тодон-валан сётӥзы писатель Никвлад Самсонов (соку со ачиз но Москваын тодон-валанзэ будэтӥз) но тодосчи Татьяна Зайцева. Ми соослы анай-атайёсмылы сямен вазиськылӥмы. Владимир Яковлевич литературае сюрес усьтӥсьмы луэ. Веросъёсме солы возьматъясько вал. Со мылкыдэз бурдъяны туж быгатылӥз. Владимир Яковлевичез котьку но ӟеч мылкыдын тодам вайисько. Татьяна Ивановна улонын но милемлы туж трос юрттэт сётылӥз. Валэктылӥз, кызьы астэ бадӟым городын возёно, шуге-леке шедьыку, отысь потыны быгатоно. Озьы ик тау кареме потэ ӟеч кылъёс верамез понна Удмурт кун университетысь тодосчилы Александр Шкляевлы. Дипломмес утьыкумы, со милям оппонентмы вал. Институтын ми Удмуртиысь 8 кузя нылъёс но пиос дышетским, тып-тып удмуртэз 4 вал. Улонмес гожъяськонэн ми гинэ Вера Пантелееваен герӟамы, мукетъёсыз музон ужен выро.\n— Тӥ трос аръёс ӵоже кылбурет удысын ужаськоды ни. Туала егит кылбурчиос сярысь мар верасалды?\n— Тӥ асьтэ кужымен поттӥды вордскем гуртты сярысь «Серпмы милям мусо» книга. Со ужез вырӟытыны кин ке косӥсь луиз-а, асьтэлэн мылкыдды ӝутӥськиз-а?\n— Ми ке та уж борды ӧм кутске, малпасько, кин сое лэсьтоз. Гуртамы вордскем журналист Владимир Алашеев, «Бланкиздат» огазеяськонлэн генеральной директорез Юрий Медведев, Маша апае но мон та уж борды рос-прос басьтӥським. Нош кутсконэз тазьы вал: Владимир Евсеевич, гуртмылэсь историзэ тодэмез потэмен, кема архивъёсын бугыръяськем, трос материал шедьтэм. Соин мар карыны паймеменыз, мыным вазиськиз. Книгаез дасян борды быдэс гуртэз кыски, шуыны луоз. Соослы задание сётъяй: тон таиз сярысь гожтод, тон тазэ лэсьтод. Нокин но «уг» ӧз шуы. Материалъёс люкаськизы, нош коньдонмы ӧвӧл. Нош ик гурт калыклы вазиським. Кин кӧня быгатӥз, сомында ик сётӥз. Бадӟым тау шуыны кулэ Юрий Ивановичлы, со милемлы книгаез печатлан ласянь туж трос юрттэт сётӥз. Книгамылэсь вордскем нуналзэ быдэс гуртэн Выль Утчан культура юртын пусйимы.\n— Озьы ик тӥ быдэс гурттэс ӝутӥды гуртысьтыды Быдӟым оже быремъёслы синпелет пуктыны.\nМоскваын визь-нод люкан вакыт.\n— Лыдӟись кие вуттӥды Ашальчи Окилы сӥзем «Та буртчин чуръёсыд» книга но.\n— Мария Степановнаен ӵош эшшо одӥг бадӟым ужез быдэстӥды на: Трокай Борисов сярысь «Сюлмы бӧрдэ, сюлмы кырӟа» книга поттӥды.\nИж тымет дурын.\n— Уд но малпа, сыӵе ненег нылкышно сомында ужез бергатыны быгатэ шуыса. Тӥ кылбурчи, прозаик, кылысь кылэ берыкъясь, нылпиослы кылбуръёс но веросъёс гожъясь, берло вакытэ шаржъёс борды кутскиды. Лыдӟисез тужгес но паймытӥды вал «Ау, ау! яке инбамысь гожъёс» повестеныды. Кудӥз жанр сюлэмдылы матынгес луэ?\n— Мыным вань жанръёс кельшо, нош поэзия но проза уката но матын пото. «Ау, ау! яке инбамысь гожъёс» повесте сярысь ке верано, тазьы шуысал: удмурт литератураын мистика жанр туж шер пумиське. Соин, лэся, лыдӟисьлы со тунсыко йӧтӥз. Гуртлы сӥземъёссэ гожъяны кутски 18-20 арес дыръям. Егит мурт палэнысь улонэз кытысь тодоз ай, гурт улон сярысь ик гожъясько вал. Быдэ вуэмъя улонэз умойгес тодӥськод-валаськод ини, соин ик тема но воштӥське. Веросъёсылэсь сюжетъёссэ, ачим малпаса, гожъясько. Валамон ини: мазэ но созэ улонысь басьтӥськод, кинэ ке син азе пуктыса, гожтӥськод.\nКылбуръёс егит дыръягес вордӥсько, синмаськон, яратон кусыпъёс герӟаськон вакытэ.\nНылпиослы гожъяны но туж кельше, пиналъёс но соосты шумпотыса кылзо кадь.\n— Быгатэ-а кылбурчи одӥг муртэ гинэ сюлэм пушказ нуллыны — яратон сярысь верасько.\n— Уд-а жаляське, улонады таӵе сюресэз бырйиды шуыса?\nTAGS: дано адямиоскылбуретЛидия Нянькинаудмурт литература